Държавен вестник, бр. 80, 2004 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  80
49. “Разнообразие” е осигуряване на два или
повече резервни компонента или системи за
изпълняване на определена функция, при което
отделните компоненти или системи имат раз-
лични свойства, така че да се намали възмож-
ността за отказ по обща причина.
50. “Район на разполагане на ИЯИ” е тери-
торията, включително площадката на ИЯИ, на
която се определят условията за разполагане
на ИЯИ и са възможни явленията, процесите и
факторите с природен и техногенен произход,
способни да оказват влияние върху безопасност-
та на ИЯИ.
51. “Резервен пулт за управление” е част от
ИЯИ, разположена в предвидено в проекта
помещение и предназначена, в случай на отказ
на БПУ, за надеждното привеждане на ИР в
подкритично състояние и неограниченото му
поддържане в това състояние, за задействането
на системите за безопасност и за получаване на
информация за състоянието на реактора.
52. “Резервиране” е осигуряване на алтерна-
тивни (идентични или разнообразни) конструк-
ции, системи или компоненти, така че което и
да е от тях да може да изпълни изискващата се
функция, независимо от експлоатационното
състояние или отказ на останалите конструк-
ции, системи или компоненти.
53. “Система за безопасност” е система, важ-
на за безопасността, осигуряваща безопасно
спиране на реактора или отвеждане на остатъч-
ната топлина от активната зона или огранича-
ваща последиците от очакваните експлоатаци-
онни събития и проектни аварии.
54. “Състояния на ИЯИ” са експлоатацион-
ните състояния и аварийните условия.
55. “Тежка авария” е аварията, която предиз-
виква значително повреждане на активната зона.
56. “Управление на аварии” е предприемане
на комплекс от действия по време на развити-
ето на надпроектна авария с цел предотвратя-
ване превръщането на дадено събитие в тежка
авария; намаляване на последиците от тежка
авария и постигане на дълготрайно безопасно
устойчиво състояние.
57. “Управляващи системи за безопасност”
са системите, предназначени за задействане на
системите за безопасност, осъществяване на
техния контрол и управление в процеса на из-
пълнение на зададените функции.
58. “Функция на безопасност” е конкретна-
та цел, която трябва да бъде постигната за оси-
гуряване на безопасност.
59. “Херметична конструкция” е съвкупност
от компонентите на строителните и другите
конструкции, която огражда пространството
около реакторната инсталация, образува пред-
видената в проекта физическа бариера и пре-
пятства разпространението на радиоактивни
вещества в околната среда. Пространството,
затворено от херметичната конструкция, обра-
зува херметичен обем.
60. “Хоризонтален канал” е канал, служещ
за отвеждане на неутронни снопове и гама-лъ-
чение с различни характеристики до устройст-
вата за извършване на експерименти или об-
лъчвания.
§ 2. (1) Изборът на площадка, проектира-
нето, строителството и въвеждането в експ-
лоатация на изследователските ядрени инс-
талации, както и техните реконструкции, ос-
новни ремонти и модернизации се извършват
при спазване на техническите изисквания за
безопасност по наредбата, при условията и по
реда на Закона за устройството на територи-
ята (ЗУТ) и ЗБИЯЕ.
(2) Разрешението по чл. 33, ал. 1, т. 1 ЗБИЯЕ
за определяне на местоположението (избор
на площадка) е основание за издаване на раз-
решение от министъра на регионалното раз-
витие и благоустройството по чл. 124, ал. 2 и
4 ЗУТ—за изработване на подробен устройс-
твен план.
(3) Заповедите по чл. 33, ал. 4 ЗБИЯЕ за
одобряване на избраната площадка и на тех-
ническия проект са основание за одобряване
на подробния устройствен план и на техни-
ческия инвестиционен проект по ЗУТ от ми-
нистъра на регионалното развитие и благо-
устройството.
(4) Разрешението по чл. 33, ал. 1, т. 3 ЗБИЯЕ
за строителство е основание за издаване на
разрешение за строеж по ЗУТ от министъра
на регионалното развитие и благоустрой-
ството.
(5) Разрешението за ползване по ЗУТ е осно-
вание за издаване на разрешение за въвеждане
в експлоатация по чл. 33, ал. 1, т. 4 ЗБИЯЕ.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. (1) Разпоредбите на наредбата се прила-
гат съответно по отношение на заварените из-
следователски реактори, за които е издадено
разрешение за проектиране до влизането в сила
на наредбата.
(2) За реакторите по ал. 1 последствията от
възникнали аварии трябва да бъдат ограниче-
ни в границите на площадката на изследова-
телската ядрена инсталация.
§ 4. Когато някои от дейностите по наредба-
та се възлагат с договор на друго лице, възло-
жителят носи отговорност за осигуряване съот-
ветствието на извършените работи с изисква-
нията на наредбата.
§ 5. Указания и тълкуване по прилагането
на наредбата се дават от председателя на Аген-
цията за ядрено регулиране, който издава ръко-
водства, методики и други документи за нейно-
то прилагане.
§ 6. Наредбата се приема на основание чл. 26,
ал. 2 ЗБИЯЕ.